
          UAB „ĮMONĖ“                                           
TVIRTINU ______________  V.Pavardenis

                 Aušros g. 80, Kaunas                                                                                                       Direktorius

           Įm. kodas 0000000000                           A. V.                  2018 m. vasario 20  d.
PRIEMONIŲ DARBO VIETAI PAAUKŠTINTI (KOPĖČIŲ, LIPYNIŲ IR KT.) ĮRENGIMO (PASTATYMO), IŠBANDYMO, NAUDOJIMO IR PRIEŽIŪROS INSTRUKCIJA Nr. 
TEKSTO SUDEDAMOSIOS DALYS:

1. Bendroji dalis.
2. Kopėčios, lipynės ir kitos darbo vietų paaukštinimo priemonės.
3. Baigiamosios nuostatos.
I. BENDROSIOS NUOSTATOS
1. Šioje instrukcijoje aprašomi priemonių darbo vietai paaukštinti (kopėčių, lipynių ir kt.) Įrengimo (pastatymo), išbandymo, naudojimo ir priežiūros vykdymo bendrieji reikalavimai.
2.  Konkrečių darbo vietų paaukštinimo priemonių naudojimo ir priežiūros reikalavimai nustatomi priemonės tiekėjo (gamintojo, nuomotojo, skolintojo) pateikiamoje instrukcijoje. 
3. Kai šioje instrukcijoje pateikti priemonių darbo vietai paaukštinti (kopėčių, lipynių ir kt.) įrengimo (pastatymo), išbandymo, naudojimo ir priežiūros reikalavimai griežtesni (geriau užtikrinantys saugą ir sveikatą), nei priemonės tiekėjo pateikiamoje konkrečios priemonės naudojimo instrukcijoje, privaloma vadovautis šios instrukcijose reikalavimais.
4. Ši tvarka privaloma bendrovės darbuotojams. 

II. Kopėčios, lipynės ir kitos darbo vietų paaukštinimo priemonės
Bendrieji reikalavimai

5. Kopėčios darbui aukštyje gali būti naudojamos tik tada, kai kitų saugesnių įrenginių naudojimas yra netikslingas dėl trumpos jų naudojimo trukmės, mažos rizikos ar kitų statybvietės ypatumų.

6. Pristatomas kopėčias be darbo aikštelių leidžiama naudoti užlipimui tarp atskirų statomo statinio aukštų bei darbams, kuriuos atliekant neprireiktų papildomai remtis į statinio konstrukcijas. 

7. Kopėčių, lipynių ir kitų darbo vietų paaukštinimo priemonių (platformų, pakylų ir pan.) tiekėjai (pvz.: pardavėjai, nuomos paslaugas teikiančios organizacijos, skolintojai) privalo pateikti naudojimo instrukciją lietuvių kalba, nustatančią saugaus gabenimo, statymo ir naudojimo reikalavimus ir priemones jiems įgyvendinti. Naudojimo instrukcijoje turi būti pateiktos ir neteisin​gos, bet galimos naudojimo situacijos. 
[image: image1.png]


8. Kopėčios, laiptai ir kopynės turi būti parenkamos atsižvelgiant į jų pastatymo kampą (žr. 1 pav.).

1 pav. Kopėčių, laiptų ir kopynių tinkamo parinkimo rekomendacijos priklausomai nuo jų pastatymo kampo

9. Kopėčių,  lipynių ir kitų darbo vietų paaukštinimo priemonių priedai (pvz. nugarinė, viršutinė ir apatinė atramos, pakabinimo įtaisai ir kt.) privalo būti tų kopėčių,  lipynių ir kitų darbo vietų paaukštinimo priemonių arba būti joms pritaikyti.

10. Kopėčių,  lipynių ir kitų darbo vietų paaukštinimo priemonių dalis draudžiama apdoroti, kad gedimai ir trūkumai būtų paslėpti.

11. Medines kopėčias,  lipynes ir kitas darbo vietų paaukštinimo priemones apsaugoti nuo atmosferos poveikio.

Kopėčių,  lipynių ir kitų darbo vietų paaukštinimo priemonių (platformų, pakylų ir pan.) statymas (įrengimas):
12. Kopėčios,  lipynės ir kitos darbo vietų paaukštinimo priemonės privalo būti pastatytos taip, kad jomis naudojantis jos stovėtų stabiliai.

13. Pastatomos kopėčios,  lipynės ir kitos darbo vietų paaukštinimo priemonės privalo būti statomos ant nejudančio, tvirto ir tinkamo dydžio pagrindo, kad jų skersiniai ar paklotai būtų horizontalioje padėtyje. 

14. Leistinas saugus pagrindo nuolydis:

· šoninis – 16o (žiūr. 2 pav.),

atbulinis – 6o (žiūr. 2 pav.),

Kopėčių,  lipynių ir kitų darbo vietų paaukštinimo priemonių ilginiai privalo būti vienodai ir patikimai atremti. Jei to padaryti neįmanoma, vieną iš ilginių reikia patiki​mai pailginti. Nedidelius aukščio skirtumus galima kompen​suoti naudojant papildomas atramas (žr. 2 pav.).

15. Atremiamos kopėčios ir lipynės privalo būti tvirtai atremtos, o jų atramos apsaugotos nuo slydimo, pritvirtinant prie jų galų bet kokį nuslysti neleidžiantį įtaisą ar panaudojant kitus slydimą eliminuojančius būdus (žr. 3 pav.).

3 pav. Kopėčių atrėmimas ir apsauga nuo slydimo

16. Naudojant daugiadales (sekcijines) sudedamąsias arba ištraukiamąsias kopėčias, lipynes ir kitas darbo vietų paaukštinimo priemones, atskiros jų dalys privalo būti  tvirtai sujungtos viena su kita ir fiksuotos (žr. 4 pav.). 

17. Pakabinamosios kopėčios, išskyrus virvines kopėčias, privalo būti saugiai pritvirtintos taip, kad nejudėtų ir nesisuptų.

18. Mobilios (perstumiamos) kopėčios, lipynės ir kitos darbo vietų paaukštinimo priemonės privalo būti pastatytos stabiliai, kad, lipant jomis ar dirbant ant jų, nejudėtų.

19. Atremiamas, sudedamąsias ir ištraukiamąsias (sekcijines) kopėčias statyti 65-75° kampu (žr. 5 pav.).

20. Skečiamosios kopėčios privalo būti iš abiejų pusių saugiai sutvirtintos grandinėmis ar kitokiu būdu, kad, jas pastačius ilginiai, neišsiskleistų. Grandinės ant ilginių tvirtinamos maždaug kopėčių trečdalio aukštyje, tačiau grandines galima tvirtinti maž​daug per vidurį, jei kopėčios yra mažiau nei 9 skersinių (pakopų) (žr. 6 pav.).

21. Skečiamųjų kopėčių viršutiniai galai privalo nesi​liesti vienas su kitu (žr. 7 pav.).

22. Kombinuotąsias kopėčias, naudojamas kaip skečiamąsias, privaloma [image: image20.png]


tvirtinti iš abiejų pusių grandi​nėmis arba kita lygiai taip pat saugia priemone ir naudoti apatinę atramą.

23. Kopėčių, lipynių ir kitų darbo vietų paaukštinimo priemonių negalima statyti prieš duris, vartus ir pan., jei jos nėra atidarius ar uždarius įtvirtintos arba saugomos.

24. Reikalavimai medinių kopėčių, lipynių ir kitų darbo vietų paaukštinimo priemonių įrengimui:

24.1. mediena privalo būti tvirta, sausa, sveika, tiesiai išaugusi ir kiek įmanoma be šakų (draudžiamas: dažnas pasitaikančių šakų išsidėstymas ant briaunų, šakų išsidėstymas vienoje ašyje, apdirbimo metu paslėptos sakų kišenės; įtrūkimai esantys šalimais ilginių ir laiptelių galų). 

Kopėčias ir lipynes leidžiama gaminti iš medienos su tvirtai suaugusiomis neskylėtomis šakomis, jei:

· jų diametrai iki 5 mm – ne daugiau dviejų šakų viename tiesiniame metre;

· jų diametrai iki 15 mm  - viena šaka viename tiesiniame metre, jeigu ji išsidėsčiusi ne arčiau kaip 50 mm nuo laiptelio ir 10 mm ilginio krašto;

· jų diametrai iki 20 mm – viena šaka ant ilginio, jeigu ji išsidėsčiusi ne arčiau kaip 40 mm iki apatinio laiptelio ir 50 mm aukščiau viršutinio laiptelio;

24.2. draudžiama bet kokius plyšius ir įlūžius užtaisyti glaistu, klijais ar kitais būdais;

24.3. ilginių galuose privalo būti įrengtos atramos;

24.3. kai kopėčios statomos ant betono, parketo ar metalo, ant atramų privalo būti uždėti antgaliai iš gumos ar iš kitos neslystančios medžiagos;

24.4. medinių kopėčių pakopas kas 2 m privaloma sutvirtinti vielinėmis apvijomis arba ne mažesnio kaip 8 mm skersmens varžtais (draudžiama naudoti kopėčias, sukaltas vinimis, kurių ilginiai nesutvirtinti). 

24.5. kopėčios, kurių ilgis didesnis kai 3 m,  privalo turėti ne mažiau kaip 2 varžtus, kurie montuojami po apatine ir viršutine pakopomis;

24.6. sujungimų vietos tarp medinių ir metalinių detalių privalo būti padengtos alyva;

24.7. laikytis 8 ir 9 paveiksluose bei 1 ir 2 lentelėse nurodytų rekomendacijų.

25. Ant visų eksploatuojamų kopėčių, lipynių ir kitų darbo vietų paaukštinimo priemonių privalo būti nurodyti inventoriniai numeriai ir, jei reikia, informacija apie:

25.1. leidžiamą ilgį;

25.2. leidžiamą apkrovą;

25.3. statymo kampą;

25.4. perspėjimus dėl pavojingo naudojimo ar galimų rizikų.

8 pav. Pristatomų medinių kopėčių įrengimo rek.                                     9 pav. Medinių lipynių įrengimo rekomendacijos 
  1 lentelė                                                                       2 lentelė

  Pristatomų medinių kopėčių įrengimo rekomendacijos                                   Medinių lipynių įrengimo rekomendacijos 

	
	b1
	b2
	l3
	l4
	l5
	α
	
	
	b1
	b2
	l4
	l5
	α

	min.
	280
	340
	0,5 l5
	0,5 l5
	250
	65o
	
	min.
	280
	340
	0,5 l5
	230
	60o

	max.
	-
	-
	l5 + 15
	l5 + 15
	300
	75o
	
	max.
	-
	-
	l5 + 15
	300
	70o


Kopėčių,  lipynių ir kitų darbo vietų paaukštinimo priemonių (platformų, statybinių “ožiukų” ir pan.) naudojimas

26. Kopėčios, lipynės ir kitos darbo vietų paaukštinimo priemonės (platformos, statybiniai “ožiukai” ir pan.)  privalo būti naudojamos, reguliuojamos ir prižiūrimos saugiai,  nekeliant pavojaus darbuotojams ar kitiems asme​nims.

27. Nepritvirtintas kopėčias galima naudoti tik atliekant trumpalaikius darbus arba, kai apačioje jas laiko kitas darbuotojas.

28. Ilgiau trunkantiems darbams, kurie atliekami pakaitomis ant kopėčių ir ant tvirto pagrindo, kopėčias galima naudoti, jeigu jų naudojimo laikas neviršija trečdalio darbuotojo darbo dienos. Atskiri darbo ant kopėčių periodai neturėtų viršyti 30 min.

29. Privalo būti parinktos ir naudojamos tinkamo ilgio bei tinkamos darbui atlikti kopėčios,  lipynės ir kitos darbo vietų paaukštinimo priemonės:

29.1. jei dirbama stovint ant kopėčių, lipynių ar kitų darbo vietų paaukštinimo priemonių, jas privalu statyti taip, kad nuo jų nereikėtų siekti didesniu atstumu nei per ištiestos rankos ilgį (kad diržo sagtis neišeitų už priemonės, ant kurios stovima, šoninių dalių ribų ir abi kojos būtų ant to paties skersinio ar pakloto)(žr. 10 pav.); 

29.2. dirbdamas ant kopėčių, darbuotojas  privalo stovėti ne aukščiau kaip ant trečio skersi​nio (pakopos) nuo viršaus (ne mažesniu kaip 1 m atstumu iki kopėčių viršaus) (žr. 11 pav.);

29.3. žemesnių kaip 2 m kopėčių bent vienas turėklas ar ilginis privalo iškilti maždaug 1 m virš plokštumos, į kurią bus lipama kopėčiomis, arba privalo būti naudojamos kitokios adekvačios apsaugos priemonės; 

29.4. aukštesnių kaip 2 m kopėčių abu turėklai ar ilginiai turi iškilti maždaug 1 m virš plokštumos, į kurią bus lipama kopėčiomis, arba turi būti naudojamos kitokios adekvačios apsaugos priemonės;
29.5. privalo būti naudojamos kopėčios, ant kurių pakopų  pastatyta pėda galėtų išlįsti bent 20 cm (skaičiuojant nuo priekinės pakopos briaunos);

             10 pav. Kopėčių pastatymas                                                               11 pav. Darbas ant kopėčių

29.6. kopėčių, lipynių ar kitų darbo vietų paaukštinimo priemonių pakopos ir paklotai privalo būti horizontalioje padėtyje;

29.7. darbo vietų paaukštinimo priemonės (platformos, statybiniai “ožiukai” ir pan.) privalo būti stabilios, jų paklotai lygūs,  be didesnių kaip 5 mm plyšių;

29.8. aukštesnės kaip 1,3 m darbo vietų paaukštinimo priemonės (platformos, statybiniai “ožiukai” ir pan.), privalo turėti aptvarus, apsaugančius darbuotojus ir daiktus nuo kritimo;
29.9. leidžiama naudoti ne ilgesnes kaip 5 m pristatomas medines kopėčias; 

29.10. draudžiama dirbti, stovint ant kopėčių, daugiau nei 5 m aukštyje (matuojant nuo pagrindo iki laiptelio, ant  kurio stovima) (išskyrus atskirus, trumpalaikius atvejus,  atliekant lengvus darbus (pvz.  keičiant lemputę) arba ten, kur dėl techni​nių ypatybių negalima panaudoti kitų pagalbinių techninių priemonių);

29.11. skečiamosios kopėčios, jei jos tam pritaikytos, gali būti naudojamos kaip paprastosios kopėčios.

30. Dirbant ant pristatomų kopėčių aukščiau kaip 1,3 m, privaloma naudoti saugos diržą, pritvirtintą prie pastato konstrukcijos arba kopėčių, jeigu šios patikimai pritvirtintos prie pastato konstrukcijos.

31. Darbuotojas, dirbdamas ant kopėčių, lipynių ar kitų darbo vietų paaukštinimo priemonių, privalo būti apsiavęs tinkama, prigludusia prie kojų, avalynę minkštu ir neslidžiu padu. 

32. Darbo priemonės, naudojamos stovint ant kopėčių, privalo būti lengvos (iki 10 kg), nesunkiai paimamos ir jomis turi būti įmanoma dirbti viena ranka.
33. Krovinius nešti kopėčiomis galima tik tuo atveju, jei jie yra lengvi (iki 10 kg) ir nesunkiai paimami viena ranka (žr. 12 pav.)

34. Ant kopėčių vienu metu gali stovėti tik vienas žmogus, išskyrus dvipuses  skečia​mąsias kopėčias, ant kurių iš abiejų pusių gali stovėti po vieną žmogų.
35. Ant pristatomų kopėčių draudžiama:

35.1. dirbti šalia ar virš neapsaugotų veikiančių mašinų besisukančių dalių ir transporterių;

35.2. naudoti rankines elektros mašinas ar parankinį įrankį (išskyrus akumuliatorinius prietaisus);

35.3. naudoti prietaisus valdomus abiem rankomis;

35.4. virinti dujomis ar elektra;

35.5. jei dėl esamų ir (ar) naudojamų medžiagų ir darbo metodų kyla papildomas pavojus (pvz. darbai su rūgštimis, šarmais,karštu bitumu ir kt.);

35.6. tempti laidus ar prilaikyti aukštyje sunkias detales;

35.7. dirbti pasisukus.

Šiuos darbus leidžiama atlikti naudojant pastolius, aikšteles ir kitas darbo vietų paaukštinimo priemones.

36. Kopėčios turi būti naudojamos tik pagal paskirtį. 
37. Draudžiama naudoti metalines ir medines kopėčias su atvirais metaliniais tvirtini​mais, jei yra rizika prisiliesti prie atvirų elektros laidų ir dalių.
Kopėčių,  lipynių ir kitų darbo vietų paaukštinimo priemonių (platformų, pakylų ir pan.)  apskaita, tikrinimas ir apžiūra

38. Padalinyje naudojamos kopėčios, lipynės ir kitos darbo vietų paaukštinimo priemonės (platformos, pakylos ir pan.)  privalo būti suregistruotos “Kopėčių ir lipynių apskaitos, periodinių apžiūrų ir bandymų rezultatų registravimo žurnale” (forma pateikta 3 lentelėje).

3 lentelė

Kopėčių ir lipynių apskaitos, periodinių apžiūrų ir bandymų rezultatų registravimo žurnalas

	Eil. Nr.
	Invent. Nr.  
	Kopėčių pavadinimas
	Apžiūra (bandymas)
	Apžiūros 

(bandymo) turinys 
	Apžiūros rezultatai (tinka naudoti, reikalingas

 remontas, netinka naudoti) 
	Bandymo rezultatai, 

išvados, akto  numeris 
	Apžiūrą (bandymą) atliko
	Kitos apžiūros 

(bandymo)  data 
	Duomenys apie atliktus remontus, nurodant datą

	
	
	
	data
	priežastis
	apžiūra 
	bandymas 
	
	
	V. Pavardė, pareigos
	  Parašas
	
	

	1
	2
	3
	4
	5
	6
	7
	8
	9
	10
	11
	12
	13

	
	
	
	
	
	
	
	
	
	
	
	
	


39. Kopėčių,  lipynių ir kitų darbo vietų paaukštinimo priemonių tikrinimas, periodinė apžiūra ir jų rezultatų dokumentavimas privalo būti vykdomi priemonių naudojimo instrukcijoje ir 4 lentelėje nustatyta tvarka.

4 lentelė

	
	Periodiškumas
	Dokumentavimas

	Bandymai
	Medinių
	Ne rečiau kaip vieną kartą per 3 mėnesius
	“Kopėčių ir lipynių apskaitos, periodinių apžiūrų ir bandymų rezultatų registravimo žurnale” (forma pateikta 3 lentelėje)

	
	Metalinių
	Pagaminus arba po kapitalinio remonto
	Kopėčių,  lipynių ir kitų darbo vietų paaukštinimo priemonių tiekėjų pateikiamuose dokumentuose 

	Apžiūra
	Medinių, 

metalinių
	Ne rečiau kaip vieną kartą per 10 dienų 
	“Kopėčių ir lipynių apskaitos, periodinių apžiūrų ir bandymų rezultatų registravimo žurnale” (forma pateikta 3 lentelėje)

	
	
	Nedelsiant, pastebėjus ar gavus informaciją apie  naudojamų kopėčių, lipynių ar kitų darbo vietų paaukštinimo priemonių netinkamumą
	



40. Medinių kopėčių bandymo metodika:

40.1. prie vienos, kopėčių viduryje, esančios pakopos tvirtinama 100 mm pločio juosta, ant kurios kabinamas ir 1 min laikomas 1,2 kN svoris (apie 122 kg masės kūnas); 

40.2. po svorio nuėmimo ant laiptelių ir tam tikrose ilginių įpjovimo vietose neturi atsirasti kokių nors pakitimų (įtrūkimų, išlindimų ir pan.);

40.3. kopėčių laipteliai, kurie kelia įtarimą, privalo būti išbandomi dar kartą apkraunant juos papildomu svoriu;

40.4. bandymo metu aptikti defektai privalo būti pašalint, o tai atlikus - bandymas kartojamas iš naujo. 

IV. Baigiamosios nuostatos

41. Priemones darbo vietai paaukštinti (kopėčias, lipynes ir kt.) įrengiantys (statantys), naudojantys bei eksploatacijos priežiūrą vykdantys bendrovės darbuotojai ir (ar) jos vardu dirbančios organizacijos/asmenys privalo būti instruktuoti (supažindinti) saugos užtikrinimo ir  teisingo darbo vietų paaukštinimo priemonių įrengimo, naudojimo ir priežiūros klausimais (reikalavimais).

42. Bendrovės ir (ar) jos vardu dirbančių organizacijų darbuotojai, dirbantys aukščiau nei 5 m nuo žemės paviršiaus, perdengimo arba darbo pakloto, kai pagrindinė priemonė, apsaugojanti nuo kritimo, yra saugos diržas, privalo turėti aukštalipio kvalifikaciją. Naujus darbuotojus, atliekančius aukštalipio darbus, vienerius metus privalo prižiūrėti tiesioginis vadovas.

43. Priemones darbo vietai paaukštinti (kopėčias, lipynes ir kt.) įrengiantys (statantys), naudojantys bei eksploatacijos priežiūrą vykdantys darbuotojai  privalo nedelsiant pranešti vadovui apie nukrypimus nuo saugių įrengimo (pastatymo), naudojimo ir priežiūros reikalavimų.

44. Priemones darbo vietai paaukštinti (kopėčias, lipynes ir kt.) įrengiantiems (statantiems), naudojantiems bei jų eksploatacijos priežiūrą vykdantiems bendrovės ir (ar) jos vardu dirbančių organizacijų  darbuotojams netaikoma administracinė ar kita atsakomybė, jeigu savo veikloje vadovaujasi LR teisės aktų, įmonės vietinių (lokalinių) norminių dokumentų ir šios instrukcijos reikalavimais.

2 pav. Reikalavimai pagrindui ir papildomų atramų panaudojimas





� EMBED PBrush  ���





� EMBED PBrush  ���





� EMBED PBrush  ���





� EMBED PBrush  ���





� EMBED PBrush  ���





4 pav.





� EMBED PBrush  ���





1 m





� EMBED PBrush  ���





6 pav. 

5 pav. Kopėčių pastatymo kampas

12 pav. Krovinio nešimas kopėčiomis

